Manuela Carmena

Manuela Carmena Castrillo (Madril, 1944ko otsailaren 9a) espainiar politikari eta epaile ohia da, 2015eko ekainaren 13tik aurrera Madrilgo alkatea dena.

Biografia 
1944ko otsailaren 9an Madrilen jaioa, 1965ean Madrilgo Complutense Unibertsitatean zuzenbidean lizentziatu zen, Espainiako Alderdi Komunistan sartu zeneko urtean. 1967an Eduardo Leira arkitektoa ezkondu zuen, bi seme alaba izanik: Eva eta Manuel.

23. postua izan zuen PCEn 1977ko hauteskunde orokorretan. Francisco Francoren diktaduran atxilotutakoen eta langileen defendatzailea izan zen, baita Atochako sarraskia jasan zuen abokatu-bulegoaren sortzaileetako bat ere.

Madrilgo alkatea 
2015ean Ahora Madrideko hautagaia izateko primariotara aurkeztu zen. % 63k bozkatu zuen Carmenaren alde, eta Ahora Madrideko hautagai bilakatu zen 2015eko udal hauteskundeetarako. Maiatzaren 24an, Ahora Madrideko zerrendak bozen % 31,85 eskuratu zituen gutxi gorabehera, 20 zinegotzi lortuz. Bigarren postuan geratu zen, Alderdi Popularraren atzetik, azken honek 21 zinegotzi lorturik, Esperanza Aguirre hautagaia zelarik.

Ahora Madrid eta PSOEko 9 zinegotzien arteko akordua iragarri ostean, Manuela Carmena alkate izendatu zuten gehiengo absolutuarekin (29 zinegotzi 57tik) 2015eko ekainaren 13an ospatu zen Udaletxeko Plenoan.

Argitaratutako liburuak 
 1997 - Crónica de un desorden: Notas para reinventar la Justicia, Alianza Editorial.
 2014 - Por qué las cosas pueden ser diferentes: Reflexiones de una jueza, Ed. Clave Intelectual.

Erreferentziak

Kanpo estekak 

Madrildarrak
Madrilgo alkateak
Espainiako epaileak
Espainiako abokatuak
Ahora Madrid
Agnostikoak
Madrilgo zinegotziak
Emakume alkateak